ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
தனிமை படுத்துதல் மூலம் கொவிட் தொற்று பரவலை முடிவுக்கு கொண்டு வந்த மஹாராஷ்டிராவின் போசி கிராமம்
கொவிட் இரண்டாம் அலை கிராம பகுதிகளுக்கும் பரவி புதிய சவால்களை ஏற்படுத்தியுள்ளன. இதனால், கிராமங்களில் கொவிட்-19 குறித்து விழிப்புணர்வை ஏற்படுத்துவதும், பஞ்சாயத்து ராஜ் அமைப்புகளின் ஒத்துழைப்பை பெறுவதும் முக்கியம் என பிரதமரும் எச்சரிக்கை விடுத்துள்ளார்.
நகரங்களை ஒப்பிடும்போது, கிராமங்களில் போதிய சுகாதார கட்டமைப்புகள் இல்லாததால், அங்கு கொவிட்-19 பரவலை தடுப்பது சிக்கலான விஷயம். ஆனால், மகாராஷ்டிராவின் நந்தெட் மாவட்டம் போகர் தாலுகாவில் உள்ள போசி என்ற கிராமம், தனிமைப்படுத்துதல் முறையை பின்பற்றி, கொவிட் பாதிப்பை வெற்றிகரமாக முறியடித்துள்ளது.
இங்கு 2 மாதங்களுக்கு முன்பு ஒரு திருமண விழாவுக்குப்பின், ஒரு சிறுமிக்கு கொரோனா தொற்று ஏற்பட்டது. அடுத்த வாரத்தில் 5 பேருக்கு தொற்று பரவியது. இதனால் அந்த கிராமத்தில் பதற்றம் ஏற்பட்டது.
அந்த நேரத்தில், ஜில்லா பரிஷத் உறுப்பினர் பிரகாஷ் தேஷ்முக் என்பவர், கிராம பஞ்சாயத்து மற்றும் சுகாதாரத்துறை அதிகாரிகள் ஒருங்கிணைப்புடன், போசி கிராமத்தில் கொவிட் பரிசோதனை முகாமுக்கு ஏற்பாடு செய்தார். இதில் 119 பேருக்கு தொற்று உறுதியானது கண்டறியப்பட்டது.
இவர்களை தனிமைப்படுத்த முடிவு செய்யப்பட்டது. மிதமான கொவிட் பாதிப்பு ஏற்பட்ட அனைவரும், அவர்களது வயல்களில் 15 முதல் 17 நாட்களுக்கு, மத்திய சுகாதாரத்துறை அமைச்சகத்தின் வழிகாட்டுதல்களை பின்பற்றி தனிமைப்படுத்திக்கொள்ள வேண்டும் என முடிவு செய்யப்பட்டது.
இவர்களுக்கு தேவையான உதவிகளை அங்கன்வாடி பணியாளர் ஒருவர், தினந்தோறும் வயலுக்கு சென்று உதவினார். இவர்களுக்கு உணவு மற்றும் மருந்துகளும் வழங்கப்பட்டன. அனைவரும் நல்ல ஒத்துழைப்பு அளித்தனர்.
சுமார் 15 முதல் 20 நாட்களுக்குப்பிறகு, பரிசோதனைக்குப்பின் இவர்கள் தொற்று பாதிப்பு அற்றவர்களாக தங்கள் கிராமத்துக்கு திரும்பினர். கடந்த ஒன்றரை மாதமாக, இந்த கிராமத்தில் ஒருவருக்கும் கொவிட் தொற்று ஏற்படவில்லை என இந்த கிராமத்தைச் சேர்ந்த ஒருவர் கூறுகிறார்.
தனிமைப் படுத்துதல் முறையை பின்பற்றினால், போதிய சுகாதார வசதிகள் இல்லையென்றாலும், கொவிட் பாதிப்பில் இருந்து மீள முடியும் என்பதற்கு இந்த கிராமம் வழிகாட்டுகிறது. கொவிட் பாதிப்பிலிருந்து, கிராமத்தினரை பாதுகாக்கும் ஒரே வழி தனிமைப்படுத்துதல் தான்’’ என்கிறார் இந்த கிராமத்தைச் சேர்ந்த லட்சுமி பாய்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1720206
ஜல்சக்தி அமைச்சகம்
நாகாலாந்தில் ஜல்ஜீவன் இயக்கத்தைச் செயல்படுத்த மாநில முதலமைச்சருக்கு ஜல்சக்தி அமைச்சர் கடிதம்.
நாகாலாந்தில் ஜல்ஜீவன் இயக்கத்தின் முன்னேற்றம் மந்த கதியில் இருப்பதாக கவலை தெரிவித்து, அம்மாநில முதலமைச்சருக்கு , மத்திய ஜல்சக்தி துறை அமைச்சர் திரு. கஜேந்திர சிங் ஷெகாவத் கடிதம் எழுதியுள்ளார். 2024-ஆம் ஆண்டுக்குள் நாட்டிலுள்ள கிராமப்பகுதி வீடுகள் அனைத்திற்கும் பாதுகாப்பான குடிநீர் வழங்க குழாய் இணைப்புகள் பொருத்துவதை நோக்கமாகக் கொண்டு, இந்த இயக்கம் பிரதமர் திரு. நரேந்திர மோடியால் கடந்த ஆண்டு தொடங்கப்பட்டது. குடிநீர் வழங்கல் துறையில், பரவலாக்கப்பட்ட, தேவைக்கு ஏற்ப, சமுதாயப் பராமரிப்புக்கு வகைசெய்யும் மாற்றத்தை இந்தத் திட்டம் உருவாக்கும்.
வடகிழக்கு இந்தியாவின் மேம்பாட்டுக்கு மத்திய அரசு உறுதி பூண்டுள்ளதை திரு. ஷெகாவத் தமது கடிதத்தில் குறிப்பிட்டுள்ளார். ஜல்ஜீவன் இயக்கத்துக்கு, வீடுகளுக்கான குழாய் இணைப்புகள் வழங்கப்பட்டது, நிதி பயன்பாடு ஆகியவற்றின் அடிப்படையில், மத்திய அரசு நிதி வழங்குகிறது.
நாகாலாந்தில், 100% வீடுகளுக்கும் குடிநீர்க் குழாய் இணைப்புகள் வழங்குவதற்கு முழு ஒத்துழைப்பு அளிக்கப்படும் என அம்மாநில முதலமைச்சருக்கு ஜல்சக்தி அமைச்சர் உறுதி அளித்துள்ளார்.
(Visitor Counter : 170
நிதி அமைச்சகம்
செய்திக் குறிப்பு
தேர்தல் பத்திரத் திட்டம் 2018
பாரத ஸ்டேட் வங்கியின் அங்கீகரிக்கப்பட்ட கிளைகளில் தேர்தல் பத்திரங்கள் விற்பனை
2018 ஆம் ஆண்டு தேர்தல் பத்திரத் திட்டத்தை, 2018 ஆம் ஆண்டு ஜனவரி 2 ஆம் தேதியிட்ட அரசிதழ் அறிவிப்பு எண். 20-ஐ  பயன்படுத்தி மத்திய அரசு அறிவித்துள்ளது . இத்திட்டத்தின் விதிமுறைகள்படி, இந்தியக் குடிமகன் அல்லது இந்தியாவில் ஒருங்கிணைக்கப்பட்ட அல்லது நிறுவப்பட்ட ஒரு நபர்  இல் வரையறுக்கப்பட்டுள்ளபடி) தேர்தல் பத்திரங்களை வாங்கலாம். தனிநபராக இருக்கும் ஒருவர், தனியாகவோ அல்லது மற்ற நபர்களுடன் கூட்டாகவோ தேர்தல் பத்திரங்களை வாங்கலாம். மக்கள் பிரதிநிதித்துவச் சட்டம், 1951  பிரிவு 29ஏ -இன் கீழ் பதிவு செய்யப்பட்ட, கடந்த பொதுத் தேர்தலில் மக்களவைக்கோ அல்லது சட்டமன்றத்திற்கோ மாநிலத்தின் மொத்த வாக்குகளில் ஒரு சதவீதத்திற்கும் குறையாத வாக்குகளைப் பெற்ற. ,அரசியல் கட்சிகள் மட்டுமே, தேர்தல் பத்திரங்களைப் பெற தகுதியுடையவையாகும் தேர்தல் பத்திரங்கள் அங்கீகரிக்கப்பட்ட வங்கியில் உள்ள வங்கிக் கணக்கு மூலம் மட்டுமே தகுதியான அரசியல் கட்சியால் பணமாக்க முடியும்.
05.12.2022 முதல் 12.12.2022 வரை, 24-ஆம் கட்ட விற்பனையில், ஸ்டேட் பாங்க் ஆஃப் இந்தியா, அதன் 29 அங்கீகரிக்கப்பட்ட கிளைகள் மூலம் தேர்தல் பத்திரங்களை வெளியிடுவதற்கும் பணமாக்குவதற்கும் அங்கீகரிக்கப்பட்டுள்ளது.
தேர்தல் பத்திரங்கள் வெளியிடப்பட்ட நாளிலிருந்து பதினைந்து நாட்களுக்குதான் செல்லுபடியாகும். செல்லுபடியாகும் காலம் முடிந்த பின் தேர்தல் பத்திரம் டெபாசிட் செய்யப்பட்டால், பணம் பெறும் எந்த அரசியல் கட்சிக்கும் பணம் செலுத்தப்பட மாட்டாது. தகுதியான அரசியல் கட்சி தனது கணக்கில் டெபாசிட் செய்யும் தேர்தல் பத்திரம் அதே நாளில் வரவு வைக்கப்படும்.
தமிழ்நாடு மற்றும் புதுச்சேரிக்கான தேர்தல் பத்திரம் விற்கும் கிளையின் முகவரி
சென்னை முதன்மைக் கிளை, 336/166, தம்புச்செட்டி தெரு, பாரிமுனை, சென்னை
தமிழ்நாடு - 600 001
கிளையின் குறியீட்டு  எண்: 00800
மின்னணு மற்றும் தகவல் தொழில்நுட்பம்
தனிநபர் அல்லாத தரவுக் கட்டமைப்பு குறித்த பொதுமக்களின் கருத்துக்களை நிபுணர் குழு வரவேற்கிறது
தனிநபர் அல்லாத தரவு ஆளுமைக் கட்டமைப்பு குறித்த நிபுணர் குழு இன்று மெய்நிகர் செய்தியாளர் சந்திப்பு நிகழ்ச்சியில், தனிநபர் அல்லாத தரவு ஆளுமை பற்றிய பல்வேறு அம்சங்கள் பற்றி விளக்கியது. திரு. கிருஷ் கோபாலகிருஷ்ணன் தலைமையில் நடைபெற்ற இந்நிகழ்ச்சியில் குழுவின் மற்ற உறுப்பினர்களும் பங்கேற்றனர். அவரும், குழுவின் மற்ற உறுப்பினர்களும், தனிநபர் அல்லாத தரவு ஆளுமையில் உருவெடுத்து வரும் பல்வேறு புதிய எண்ணங்கள் பற்றி விளக்கினர். தனிநபர் அல்லாத தரவு, சமூக தரவு, இந்த தரவில் உள்ள பொருத்தமான உரிமைகள் மற்றும் சலுகைகள் ஆகியவற்றுக்கு அவர்கள் விளக்கமளித்தனர். பொதுமக்கள், சமூகம், தனியார் ஆகிய மூன்று பிரிவு கருத்தியல்களில், தரவு வணிகம், வெளிப்படையான தரவுப் பதிவேடுகள் அணுக்கம் , அநாமதேயத் தரவுக்கான ஒப்புதல், தனிநபர் அல்லாத தரவு பற்றிய உணர்திறன், இறையாண்மை, முக்கியப் பொதுநலன்கள், பொருளாதார நோக்கங்கள் பற்றிய தரவுப் பகிர்வு ஆகியவை பற்றிய வரையறை குறித்து விளக்கப்பட்டது.
மூலத் தரவு , பெறப்பட்ட தரவு குறித்த செய்தியாளர்களின் கேள்விகளுக்கு அக்குழு பதிலளித்தது. தனிநபர் அல்லாத தரவின் ஒழுங்குமுறை அம்சங்கள், தரவின் பொருளாதார மதிப்பைப் பயன்படுத்துதல், இந்திய மக்கள் மற்றும் சமூகத்திற்குப் பயன்படும் தனிநபர் அல்லாத தரவைப் பயன்படுத்தி, கட்டமைப்பை ஏற்படுத்தும் டிஜிட்டல் ஒழுங்குமுறைக் கட்டமைப்பு தொடர்பான பல்வேறு சட்ட அம்சங்கள் குறித்தும் நிபுணர் குழு பதிலளித்தது.
வரைவு அறிக்கை குறித்து நடைபெறும் ஆலோசனையில், இது தொடர்புடையவர்கள் அதிக அளவில் பங்கேற்பதை ஊடகங்கள் ஊக்குவிக்க வேண்டும் என நிபுணர் குழு வேண்டுகோள் விடுத்தது. கருத்துக்களைத் தெரிவிப்பதற்கான கடைசி தேதி ஆகஸ்ட் 13-ஆம் தேதி ஆகும். கருத்துக்களைப் பகிர்ந்து கொள்ள https://www.mygov.in/task/ என்ற தளத்தைப் பயன்படுத்தவும்.
பிரதமர் அலுவலகம்
தேசிய பேரிடர் மீட்புப்படை தினத்தையொட்டி அப்படையின் வீரர்களுக்கு பிரதமர் வாழ்த்து
தேசிய பேரிடர் மீட்புப்படை தினத்தையொட்டி அப்படையின் வீரர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டரில் பிரதமர் கூறியிருப்பதாவது; “தேசிய பேரிடர் மீட்புப்படை வீரர்களுக்கு வாழ்த்துக்கள். மிகவும் சவாலான தருணங்களில் மக்களுக்கு சிறந்த சேவையை அவர்கள் வழங்குகின்றனர். அவர்களின் துணிச்சல் பாராட்டுக்குரியது. நவீன பேரிடர் மீட்பு உள்கட்டமைப்பை ஏற்படுத்துவது உள்ளிட்ட பேரிடர் மேலாண்மை நுணுக்கங்களை வலுப்படுத்துவதற்கான பல்வேறு முயற்சிகளை இந்தியா மேற்கொண்டு வருகிறது”.
ரசாயனம் மற்றும் உரங்கள் அமைச்சகம்
நாடு முழுவதும் 766 மாவட்டங்களில் 743ஐ உள்ளடக்கிய 9,000க்கும் மேற்பட்ட மருந்தகங்களில் அனைவருக்கும் மலிவு விலையில் தரமான ஜெனரிக் மருந்துகள் கிடைக்க மத்திய அரசு நடவடிக்கை
அனைவருக்கும் மலிவு விலையில் தரமான ஜெனரிக் மருந்துகள் கிடைக்க வேண்டும் என்ற நோக்கத்துடன், பிரதமர் மலிவு விலை மருந்துகள் திட்டம் நவம்பர், 2008-ல், மத்திய ரசாயனங்கள் மற்றும் உரங்கள் அமைச்சகத்தின் மருந்துத் துறையால் தொடங்கப்பட்டது. 3,000 மருந்தகங்களைத் திறக்க வேண்டும் என்ற இலக்கு 2017 டிசம்பரில் எட்டப்பட்டன. மேலும், மார்ச், 2020ல் மொத்தம் 6,000 விற்பனை நிலையங்கள் என்ற மாற்றி அமைக்கப்பட்ட இலக்கும் எட்டப்பட்டது. கடந்த நிதியாண்டில் விற்பனை நிலையங்களின் எண்ணிக்கை 8,610 ஆக இருந்தது. இப்போது 9,000 ஆக அதிகரித்துள்ளது. இந்த எண்ணிக்கை மார்ச் 2024க்குள் 10,000 ஆக அதிகரிக்க மத்திய அரசு இலக்கு நிர்ணயித்துள்ளது. இந்த திட்டத்தின் கீழ், தற்போது 1,759 மருந்துகள் மற்றும் 280 அறுவை சிகிச்சை சாதனங்கள் உள்ளன. இத்திட்டத்தின் மூலம் நிலையான மற்றும் சீரான வருமானத்துடன் கூடிய சுயதொழில் செய்யும் வாய்ப்பு ஏற்பட்டுள்ளது.
இந்தத் திட்டத்தின் கீழ் கிடைக்கும் மருந்துகளின் விலை பிராண்டட் மருந்துகளை விட 50 சதவீதத்தில் இருந்து 90 சதவீதம் வரை குறைவாகும்.
2021-22 நிதியாண்டில் விற்பனை ரூ.893.56 கோடி செய்யப்பட்டுள்ளது. இதன் மூலம் பொது மக்களுக்கு பிராண்டட் மருந்துகளை வாங்கிய வகையில் ஒப்பிடும் போது சுமார் ரூ. 5, 300 கோடி ரூபாய் அளவிற்கு சேமிப்பிற்கு வழிவகுத்தது.
இந்தத் திட்டத்தின் கீழ், ஊக்கத் தொகையாக ரூ. 5 லட்சம் நிதியுதவியாகவும், ஒருமுறை கூடுதல் ஊக்கத்தொகையாக ரூ. 2 லட்சமும்  நிதி ஆயோக் அமைப்பால் குறிப்பிடப்பட வடகிழக்கு மாநிலங்கள், இமயமலைப் பகுதிகள், தீவுப் பகுதிகள் மற்றும் பின்தங்கிய மாவட்டங்களிலும் மருந்தகம் திறக்கப்படுவதற்கும், பெண் தொழில்முனைவோர், முன்னாள் ராணுவத்தினர், மாற்றுத்திறனாளிகள், எஸ்சி மற்றும் எஸ்டி பிரிவைச் சேர்ந்தவர்கள் திறப்பதற்கும் உதவிகரமாக இருக்கும்.
மேலும் நாடு முழுவதும் உள்ள இந்த 9,000 விற்பனை நிலையங்கள் மூலம் சானிடரி நாப்கின்கள் ஒரு பேட் ஒன்றுக்கு ரூ 1-க்கு விற்கப்படுகிறது. 30.11.2022 வரை, 31.40 கோடி சானிடரி பேடுகள், நாடு முழுவதும் விற்பனை செய்யப்பட்டுள்ளன. குருகிராம், சென்னை, கவுகாத்தி மற்றும் சூரத்தில் நான்கு பொருட்கள் சேமிப்பு கிடங்குகள் உள்ளன.
புவி அறிவியல் அமைச்சகம்
அனைத்திந்திய வானிலை முன்னெச்சரிக்கை 
இந்திய வானிலை ஆய்வுத்துறையின் தேசிய வானிலை முன்னெச்சரிக்கை மையம்/ சூறாவளி எச்சரிக்கை பிரிவு வெளியிட்டுள்ள சமீபத்திய  செய்திக் குறிப்பின்படி அம்பன் என்ற மிகக் கடுமையான சூறாவளி புயல், தெற்கு வங்காள விரிகுடாவின் மத்திய பகுதிகளில் வடக்குமுகமாக கடந்த 6 மணி நேரங்களாக 9 கிலோ மீட்டர் வேகத்தில் நகர்ந்து, 17.30 மணியளவில் இன்று 17 மே 2020 அன்று தெற்கு வங்காள விரிகுடாவில் மத்திய பகுதிகளில் மையம் கொண்டிருந்தது. 12.0°N அட்சரேகை மற்றும் 86.0°E தீர்க்கரேகை பாராதீப்பிற்கு  தெற்கே 930 கிலோ மீட்டர் தொலைவில், திகாவிற்கு  தெற்கு தென்மேற்கு திசையில் 1080 கிலோமீட்டர் தொலைவிலும், கேப்புபாராவிற்கு  தெற்கு தென்மேற்கு திசையில் 1200 கிலோ மீட்டர் தொலைவிலும் மையம் கொண்டுள்ளது. அடுத்த 24 மணிநேரத்தில் இது மேலும் தீவிரமடைந்து மிக மிகத் தீவிரமான கடும் சூறாவளி புயலாக உருவெடுக்கும் என்று எதிர்பார்க்கப்படுகிறது. அடுத்த 12 மணி நேரங்களில் வடக்குமுகமாக மெல்ல நகர்ந்து வடக்கு -வடகிழக்கு திசையில் திரும்பி வங்காள விரிகுடாவில் வடமேற்கு திசையில் விரைந்து நகர்ந்து மேற்குவங்கம் பங்களாதேஷ் கடற்கரைகளில், திகா, ஹடியா தீவுகள்  ஆகிய இடங்களில் 20 மே 2020 அன்று மதியம்/மாலை மிகக் கடுமையான சூறாவளி புயலாகக் கரையைக் கடக்கும் என்று எதிர்பார்க்கப்படுகிறது.
தெற்கு வங்காள விரிகுடா, நிகோபார் தீவுகள், அந்தமான் கடல் ஆகிய இடங்களில் சில பகுதிகளில் தென்மேற்கு பருவமழை முன்னதாகவே தொடங்கிவிட்டது.
பிரதமர் அலுவலகம்
விமானப்படை தினத்தை முன்னிட்டு விமானப்படை வீரர்கள் மற்றும் அவர்களது குடும்பத்தினருக்கு பிரதமர் வாழ்த்து
விமானப்படை தினத்தை முன்னிட்டு, விமானப் படை வீரர்கள் மற்றும் அவர்களது குடும்பத்தினருக்கு பிரதமர் திரு நரேந்திர மோடி தமது வாழ்த்துகளைத் தெரிவித்துள்ளார்.
எக்ஸ் சமூக ஊடக தளத்தில் பிரதமர் பதிவிட்டுள்ளதாவது::
“விமானப்படை தினத்தை முன்னிட்டு அனைத்து விமானப்படை வீரர்களுக்கும், அவர்களது குடும்பத்தினருக்கும் வாழ்த்துகள். இந்திய விமானப்படையின் வீரம், உறுதி மற்றும் அர்ப்பணிப்பு குறித்து இந்தியா பெருமிதம் கொள்கிறது. அவர்களின் மகத்தான சேவையும், தியாகமும் நமது வான் வழி பாதுகாப்பை உறுதி செய்கிறது.”
உணவுப் பதப்படுத்துதல் தொழிற்சாலைகள் அமைச்சகம்
உணவு பதப்படுத்தும் தொழில் துறையில் புதிய வாய்ப்புகள் : திருமதி.ஹர்சிம்ரத் கவுர் பாதல்.
மத்திய அரசின், தேசிய முதலீடு மேம்பாட்டு வசதிக்கான பிரத்யேக அமைப்பான இந்தியாவில் முதலீடு அமைப்பின், உணவு பதப்படுத்தும் தொழில் முதலீட்டு வாய்ப்புகளை, மத்திய உணவு பதப்படுத்தும் தொழில் துறை அமைச்சர் திருமதி.ஹர்சிம்ரத் கவுர் பாதல் இன்று தொடங்கிவைத்தார்.
மத்திய – மாநில அரசுகளின் உயர்மட்டக் கொள்கை வகுப்போர் மற்றும் சர்வதேசத் தொழில் துறையினரிடையே விரிவான ஆலோசனை நடத்த ஏதுவாக, இந்தியாவில் முதலீடு அமைப்பு, துறை வாரியான இந்த பிரத்யேக ஏற்பாட்டை செய்துள்ளது. மத்திய அரசு மற்றும், ஆந்திரப்பிரதேசம், தெலங்கானா, பஞ்சாப், மத்தியப்பிரதேசம், உத்தரப்பிரதேசம் மற்றும் அஸ்ஸாம் ஆகிய ஆறு மாநில அரசுகளின் உயர்மட்டக் கொள்கை வகுப்போர், இந்த அமைப்பின் நிகழ்ச்சியில் பங்கேற்றனர்.
நிகழ்ச்சியில் பேசிய மத்திய அமைச்சர், கோவிட் பெருந்தொற்று பாதிப்பு காரணமாக, உணவு பதப்படுத்தும் தொழில் துறை பல்வேறு பிரத்யேக சவால்களை சந்தித்து வருவதாகவும், ஊரடங்கை வெற்றிகரமாக நடைமுறைப்படுத்துவதில், இத்துறை முக்கியப் பங்கு வகிப்பதாகவும் குறிப்பிட்டார். தற்போது எதிர்கொண்டு வரும் சில சவால்கள், சர்வதேச வர்த்தகத்துடன் தொடர்புடையவை என்பதால், சர்வதேச அளவில் ஏற்பட்டுள்ள சரிவு, உள்நாட்டுத் தேவையிலும் எதிரொலித்துள்ளது என்றார்.
எனினும், இந்த சவால்கள், புதிய வாய்ப்புகளுக்கு வழிவகை செய்திருப்பதாகவும் அவர் தெரிவித்தார். தற்போதைய நடவடிக்கைகள் மூலம், 180-க்கும் மேற்பட்ட முதலீட்டாளர்கள், ஆறு மாநில அரசுகள் மற்றும் மத்திய அரசின் பிரதிநிதிகள் ஒரே நேரத்தில், ஒரே இடத்தில் சந்திப்பதற்கு வாய்ப்பு ஏற்பட்டிருப்பதாகவும் அவர் கூறினார்.
இந்த சந்திப்பில் பங்கேற்ற அனைவருக்கும், இந்திய உணவு பதப்படுத்தும் தொழிலில் உள்ள எண்ணற்ற வாய்ப்புகள் குறித்து எடுத்துரைக்கப்பட்டதாகக் கூறிய மத்திய அமைச்சர், மத்திய உணவு பதப்படுத்தும் அமைச்சகத்தின் நிதியுதவியுடன் செயல்படும் திட்டங்களுக்கு, பல்வேறு நாடுகளிலிருந்து, சமீபத்தில் ஏராளமான ஆர்டர்கள் வரப்பெற்றுள்ளதாகவும் எடுத்துரைத்தார். கோவிட் பெருந்தொற்றை எதிர்கொள்வதில், மற்ற நாடுகளை விட இந்திய வளர்சிதை மாற்றம் , சிறப்பானது என்பதை மக்கள் அறிவார்கள் என்பதால், ஊட்டச்சத்துள்ள உணவுகளைத் தயாரிக்க முக்கியத்துவம் அளிக்கப்படுகிறது. இந்தியாவில் உட்கொள்ளப்படும் தலைசிறந்த உணவுகள், மேற்கத்திய உலகிற்கு எடுத்துரைக்கப்பட வேண்டியது அவசியம். இது தவிர, சாப்பிடுவதற்குத் தயார் நிலையில் உள்ள உணவுகளை விட, இந்திய உணவு வகைகளை தங்களது கடைகளில் விற்பனைக்கு இருப்பு வைப்பது குறித்து,. உலகம் முழுவதுமுள்ள சில்லரை வியாபாரிகள் பரிசீலித்து வருகின்றனர்.
முதலீடுகளைப் பெருமளவில் ஈர்க்கவும், உள்நாட்டு மற்றும் அந்நிய முதலீட்டாளர்களுக்கு ஆதரவு அளிக்கவும், “அதிகாரமளிக்கப்பட்ட செயலாளர்கள் குழு” மற்றும் “திட்ட வளர்ச்சிக் குழு”- க்களை அமைக்க மத்திய அரசு முடிவு செய்திருப்பதையும், கூட்டத்தில் பங்கேற்ற தொழில் துறையினருக்கு மத்திய அமைச்சர் எடுத்துரைத்தார். உள்நாட்டு மற்றும் அந்நிய முதலீட்டாளர்கள், இந்தியாவில் தொழில் தொடங்க ஏதுவாக, இந்தியாவில் முதலீடு அமைப்பின் மத்திய உணவு பதப்படுத்தும் தொழில் துறையில், முதலீட்டு உதவிக்கென பிரத்யேகப் பிரிவு ஒன்றை ஏற்படுத்துமாறு, கூட்டத்தில் பங்கேற்றவர்கள் வலியுறுத்தினர்.
இளைஞர் நலன் மற்றும் விளையாட்டு அமைச்சகம்
விளையாட்டுத்துறை அமைச்சகத்தின் நிதியுதவி பெற்று ஓராண்டுக்குப்பின், ஆசிய விளையாட்டு போட்டிக்கான இந்திய குழுவில் இடம் பெற்றார் உ.பி.யைச் சேர்ந்த வில்வித்தை வீரர் நீரஜ் சவுகான்
விளையாட்டுத்துறை அமைச்சகத்தின் பண்டிட் தீன்தயாள் உபாத்யாய் தேசிய நல நிதியில் இருந்து நிதியுதவி பெற்று சுமார் ஒன்றை ஆண்டுகளுக்குப் பின்பு, உத்தரப் பிரதேசத்தை சேர்ந்த வில்வித்தை வீரர் நீரஜ் சவுகான், ஆசிய விளையாட்டுகளுக்கான இந்திய குழுவில் இடம் பிடித்துள்ளார்.
உத்தரப்பிரதேசத்தை சேர்ந்த வில்வித்தை வீரர் நீரஜ் சவுகானின் தந்தை கடந்த 2020ம் ஆண்டு கோவிட் முடக்க காலத்தில் வேலை இழந்தார். இதனால் நீரஜ் மற்றும் அவரது குடும்பம் காய்கறி விற்று வாழ்க்கை நடத்தும் நிலைக்கு சென்றது. இவரது நிலையை, இந்திய வில்வித்தை சங்கம், விளையாட்டுத்துறை அமைச்சகத்துக்கு தெரிவித்து உதவியை நாடியது. இதையடுத்து நீரஜ் மற்றும் அவரது சகோதரரும் குத்துச்சண்டை வீரருமான சுனில் ஆகியோருக்கு விளையாட்டுத்துறை அமைச்சகம் பண்டித் தீனதயாள் உபாத்யாய் தேசிய நலநிதி திட்டத்தின் கீழ் தலா ரூ. 5 லட்சம் நிதியுதவி அளித்தது.
இதையடுத்து, மீண்டும் வில்வித்தை பயிற்சியில் ஈடுபட்டார் நீரஜ். தற்போது ஆசிய விளையாட்டில் பங்கேற்கும் இந்திய அணிக்கான தகுதிச் சுற்றில் வெற்றி பெற்று இடம் பிடித்துள்ளார். மத்திய அரசு சரியான நேரத்தில் அளித்த நிதியதவி தனக்கும், தனது குடும்பத்துக்கும் உதவியாக இருந்தது , இதனால் தான் பயிற்சிக்கு மீண்டும் திரும்பவும், எதிர்கால போட்டியில் பங்கேற்க முடிந்தது’’ என்று நீரஜ் சவுகான் கூறியுள்ளார்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1810556
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கொவிட்-19-ஐ எதிர்த்துப் போரிடுவதற்காக புதுமையான தொழில்நுட்ப முயற்சிகளை பாகல்பூர் பொலிவுறு நகரம் பயன்படுத்துகிறது.
பல்வேறு முயற்சிகள் மூலம் கொவிட்-19-ஐ எதிர்த்துப் போரிடுவதற்கு பாகல்பூர் ஸ்மார்ட் சிட்டி லிமிடெட் , நகர நிர்வாகத்துக்கு ஆதரிக்கிறது.
தகவல், கல்வி மற்றும் தொடர்பு  மற்றும் தொழில்நுட்பம் மூலம் வழிகாட்டுதலும், விழிப்புணர்வைப் பரப்புதலும், கொவிட்டுக்கு எதிராக நகரின் போருக்கு BSCL அளிக்கும் ஆதரவின் முக்கிய அம்சமாகும்.
"எனது பாகல்பூர்" என்னும் செயலியை அறிமுகப்படுத்துவதற்கு தனது ஆதரவை அளித்த BSCL, விழிப்புணர்வை ஏற்படுத்துவதற்கும், ஒரே இடத்தில் முக்கிய தகவல்களை அளிப்பதற்கும், இந்தப் பெருந்தொற்று சமயத்தில் மக்களை ஈடுபடுத்தி அவர்களின் உணர்வுகளை நேர்மறையாக வைத்திருப்பதற்கும் அதை உபயோகப்படுத்தியது.
மக்களைச் சென்றடைந்து, சரியான தகவல்கள் பரப்பப்படுவதை உறுதி செய்ய, வானொலி மற்றும் பண்பலை அலைவரிசைகளின் சக்தியை BSCL சிறப்பாகப் பயன்படுத்தியது.
"லாக்டவுன் கே பன்னே" என்பது பாகல்பூர் ஸ்மார்ட் சிட்டி லிமிடெட் மற்றும் அதன் திறன்வாய்ந்த தலைமையால் எடுக்கப்பட்ட மற்றுமொரு தகவல், கல்வி மற்றும் தொடர்பு முயற்சியாகும். பொது முடக்கக் காலத்தின் பல்வேறு அனுபவங்களைச் சார்ந்த ஒரு புதிய கதையை பகிர "லாக்டவுன் கே பன்னே" என்னும் கோஷத்துடன் கதை சொல்லும் தொடர் ஒன்றை BSCL தொடங்கியது. நல்லதொரு செய்தியுடன் கூடிய ஒவ்வொரு கதையும், மக்களை அவர்களின் உணர்ச்சிகளை நேர்மறையாக வைத்திருக்கவும், ஒளிந்திருக்கும் திறமைகளைக் கண்டறிந்து வெளிக்கொண்டு வரவும், குடும்பத்துக்காக இல்லத்தரசிகள் செய்த தியாகங்களை பாராட்டவும், இயற்கையுடன் அவர்களை இணைக்க ஊக்குவிக்கவும், குடும்பத்துடனான உறவை மேம்படுத்தவும் மற்றும் உயர்ந்த இந்தியக் கலாச்சாரத்தைப் புரிந்து கொள்ளவும் உதவியது.
உணவு விநியோகத்திலும் உதவிய BSCL, உணவு விநியோக மையங்களை நகரம் முழுவதும் உருவாக்கியது.
(
பிரதமர் அலுவலகம்
காது கேளாதோர் ஒலிம்பிக்கில் கலந்து கொண்ட இந்தியக் குழுவினருடன் காலை 9:30 மணிக்கு பிரதமர் கலந்துரையாடல்
காது கேளாதோர் ஒலிம்பிக் போட்டியில் கலந்து கொண்ட இந்தியக் குழுவினருடன் பிரதமர் திரு நரேந்திர மோடி காலை 9:30 மணிக்கு கலந்துரையாடுவார். ஒட்டுமொத்த குழுவினரும் வரலாறு படைத்ததுடன், ஒவ்வொரு இந்தியரையும் மகிழ்வித்துள்ளனர் என்று அவர் கூறினார்.
“காலை 9:30 மணிக்கு, காது கேளாதோர் ஒலிம்பிக் போட்டியில் பங்கேற்ற இந்திய குழுவினருடன் கலந்துரையாடுவதை ஆவலுடன் எதிர்நோக்கியுள்ளேன். ஒட்டுமொத்த குழுவினரும் வரலாறு படைத்ததுடன், ஒவ்வொரு இந்தியரையும் மகிழ்வித்துள்ளனர்”, என்று பிரதமர் வெளியிட்ட சுட்டுரைச் செய்தியில் தெரிவித்தார்.
•••••••••••••
(
விவசாயத்துறை அமைச்சகம்
மண்வளத்தை மேம்படுத்துவதன் மூலமாக இயற்கை வேளாண்மையைக் கொண்டு பேணத்தக்க உற்பத்தியில் சாதனை படைக்கலாம்: மத்திய வேளாண் மற்றும் விவசாயிகள் நலத்துறை அமைச்சர் திரு.ராதா மோகன் சிங்
உத்தரப்பிரதேசம் மாநிலம் மதுராவில் உள்ள பண்டிட் தீன்தயாள் தாமில் இயற்கை வேளாண்மைக்கான தேசிய மையம் ஏற்பாடு செய்திருந்த ஜெய்விக் விவசாய மாநாட்டில் பேசிய மத்திய வேளாண் மற்றும் விவசாயிகள் நலத்துறை அமைச்சர் திரு ராதா மோகன் சிங், இயற்கை வேளாண்மை ஊரக மற்றும் நகர்ப்புறங்களில் உள்ள மக்களுக்கு வேலைவாய்ப்புக்களை உருவாக்குவதோடு விவசாயிகளுக்கு வாழ்வாதாரத்தை வழங்கும் திறன் கொண்டது என்றார்.
2015-16-ஆம் ஆண்டில் மோடி அரசு பரம்பரகத் கிருஷி விகாஸ் யோஜனா என்கின்ற பாரம்பரிய விவசாய நலத்திட்டத்திற்கான முன்முயற்சியைத் தொடங்கியதாகக் கூறினார்.
இந்தியாவின் இயற்கை வேளாண் உற்பத்திப் பொருட்களுக்கு உலகச் சந்தையில் அதிக வாய்ப்புகள் இருப்பதாக அவர் தெரிவித்தார்.
மோடி அரசு இயற்கை வேளாண்மையை முன்னெடுத்துச் செல்வதில் உறுதிப்பாட்டோடு இருப்பதாக கூறிய அமைச்சர், நாட்டில் இயற்கை வேளாண்மையை வளர்ப்பதில் விவசாயிகளுக்கு தேவையான உதவி வழங்கப்படுவதாகவும் அவர் கூறினார்.
-----
(Visitor Counter : 139
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும் யூனியன் பிரதேசங்களுக்கும் சுமார் 57.05 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு ஆகஸ்ட் 23-ஆம் தேதி வரை, 57.05 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும், கூடுதலாக 13,34,620 தடுப்பூசிகள் வழங்கப்படவிருக்கின்றன.
சுமார் 3.44 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748166
சுற்றுச்சூழல் மற்றும் வனத்துறை அமைச்சகம்
பருவநிலை நடவடிக்கை மற்றும் நிதி திரட்டல் பேச்சுவார்த்தையை இந்தியாவும், அமெரிக்காவும் தொடங்கின
பருவநிலை நடவடிக்கை மற்றும் நிதி திரட்டல் பேச்சுவார்த்தையை  இந்தியாவும், அமெரிக்காவும் இன்று தொடங்கின. கடந்த ஏப்ரல் மாதம் பிரதமர் திரு நரேந்திர மோடி மற்றும் அமெரிக்க அதிபர் ஜோ பைடன் இடையே நடந்த பருவநிலை குறித்த உச்சி மாநாட்டில் பருவநிலை மற்றும் சுத்தமான எரிசக்தி கொள்கையில் கூட்டாக செயல்படும் திட்டம் தொடங்கப்பட்டது. அதன் ஒரு பிரிவாக பருவநிலை நடவடிக்கை மற்றும் நிதி திரட்டல் பேச்சுவார்த்தை தொடங்கியது.
இந்த பேச்சுவார்த்தை மத்திய சுற்றுச்சூழல், வனத்துறை மற்றும் பருவநிலைத் துறை அமைச்சர் திரு புபேந்தர் யாதவ், பருவநிலைக்கான அமெரிக்க அதிபரின் சிறப்பு தூதர் திரு. ஜான் கெர்ரி ஆகியோரால் தில்லியில் நடந்த நிகழ்ச்சியில் முறைப்படி தொடங்கி வைக்கப்பட்டது.
இந்நிகழ்ச்சியில் பேசிய மத்திய அமைச்சர் திரு புபேந்தர் யாதவ், ‘‘இந்த பேச்சுவார்த்தை, பருவநிலை மற்றும் சுற்றுச்சூழலில், இந்தியா-அமெரிக்கா இடையிலான இருதரப்பு கூட்டுறவை வலுப்படுத்துவதோடு மட்டும் அல்லாமல், பருவநிலை நடவடிக்கைக்கு உலகம் எப்படி விரைவாக மாற முடியும் என்பதை நிரூபிக்க முடியும்.
இந்தியாவும், அமெரிக்காவும் இயற்கையான நட்பு நாடுகள். நமது கொள்கை பாதுகாப்பு, தொழில்நுட்பம், கல்வி மற்றும் சுகாதாரம் உட்பட, நமது யுக்தி முன்னுரிமைகளின் அனைத்து முக்கிய தூண்களையும் உள்ளடக்கியது.’’ என்றார்.
இந்நிகழ்ச்சியில் பேசிய திரு ஜான் கெர்ரி, 2030ம் ஆண்டுக்குள் 450 ஜிகாவாட் புதுப்பிக்கத்தக்க எரிசக்தி உற்பத்தி செய்ய இலக்கு நிர்ணயித்துள்ளதற்காக பிரதமர் திரு நரேந்திர மோடியை பாராட்டினார். இதில் 100 ஜிகாவாட் இலக்கை ஏற்கனவே அடைந்ததற்கு இந்தியாவுக்கு அவர் வாழ்த்து தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754590
மனித வள மேம்பாட்டு அமைச்சகம்
தேசிய கல்வி கொள்கை பற்றிய பார்வையாளர்கள் மாநாடு அதை வெற்றிகரமாக செயல் படுத்தும் உறுதியோடு நிறைவடைந்தது
மெய்நிகர் முறையில் இன்று நடைபெற்ற தேசிய கல்வி கொள்கை பற்றிய பார்வையாளர்கள் மாநாடு, அதை வெற்றிகரமாக செயல் படுத்தும் உறுதியோடு நிறைவடைந்தது.
`உயர் கல்வியில் தேசிய கல்விக் கொள்கை 2020 -ஐ அமல்படுத்துதல்' என்ற தலைப்பில் மாநாட்டின் தொடக்க உரையில் குடியரசுத் தலைவர் ராம்நாத் கோவிந்த் உரையாற்றினார்.
21வது நூற்றாண்டின் தேவைகளைப் பூர்த்தி செய்யும் வகையில் கல்வி நடைமுறையில் மறுசீர்திருத்தம் செய்வதை நோக்கமாகக் கொண்டு தேசிய கல்விக் கொள்கை உருவாக்கப்பட்டுள்ளது. பங்கேற்பு மற்றும் செம்மையாக்கல் மூலம் இந்த நிலையை எட்ட திட்டமிடப்பட்டுள்ளது. அனைவருக்கும் தரமான கல்வி அளிப்பதன் மூலம், சமநிலையிலான, துடிப்பு மிக்க சமுதாயத்தை உருவாக்குவதற்கான லட்சியப் பாதையை இது வகுக்கிறது என்று குடியரசுத் தலைவர் கூறினார்.
மத்திய கல்வி அமைச்சர் திரு. ரமேஷ் பொக்ரியால் நிஷாங்க் தொடக்க உரையாற்றினார். தேசிய கல்விக் கொள்கையை அமல் செய்வதில் உள்ள எல்லா தடங்கல்களும் நீக்கப்பட வேண்டும். இதில் தொடர்புடைய அனைத்து தரப்பினருடனும் பேச்சு நடத்த ஏற்பாடு செய்ய வேண்டும் என்று அவர் தன் உரையில் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1656631
MBS/GB
(Visitor Counter : 101
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பதிவு செய்யப்பட்ட வாகனங்களை முகவர்கள் மூலம் விற்பனை செய்வது மற்றும் வாங்குவதில் வணிகம் செய்வதை எளிதாக்கவும் வெளிப்படைத்தன்மையை மேம்படுத்தவும் ஜி.எஸ்.ஆர். 901 அறிவிப்பு வெளியிடப்பட்டுள்ளது
பதிவு செய்யப்பட்ட வாகனங்களை வியாபாரிகள் மூலம் விற்பனை செய்வது மற்றும் வாங்குவதில், வணிகம் செய்வதை எளிதாக்கவும் வெளிப்படைத்தன்மையை மேம்படுத்தவும் ஜி.எஸ்.ஆர். 901 அறிவிப்பை சாலைப் போக்குவரத்து மற்றும் நெடுஞ்சாலைகள் அமைச்சகம் 2022 டிசம்பர் 22 அன்று வெளியிட்டது.
இந்தியாவில் மறுவிற்பனைக்கான கார் சந்தை படிப்படியாக முன்னேறி வருகிறது. சமீப ஆண்டுகளில், மறுவிற்பனைக்கான வாகனங்களை வாங்குதல் மற்றும் விற்பதில் ஈடுபட்டுள்ள ஆன்லைன் சந்தைகளின் வருகை இந்த சந்தைக்கு மேலும் ஊக்கத்தை அளித்துள்ளது.
தற்போதைய சூழலில், வாகனத்தை அடுத்தடுத்த நபர்களுக்கு மாற்றுவது, மூன்றாம் தரப்பு சேதப் பொறுப்புகள் தொடர்பான சர்ச்சைகள், கடனைத் திருப்பிச் செலுத்தாதவரை தீர்மானிப்பதில் சிரமம் போன்ற பல சிக்கல்கள் எதிர்கொள்ளப்படுகின்றன. எனவே, மறுவிற்பனைக் கார் சந்தைக்கு விரிவான ஒழுங்குமுறைச் சூழலைக் கட்டமைக்க 1989 ஆம் ஆண்டின் மத்திய மோட்டார்வாகன விதிகள் பகுதி III தற்போது சாலைப் போக்குவரத்து மற்றும் நெடுஞ்சாலைகள் அமைச்சகத்தால் திருத்தப்பட்டுள்ளது.
முன்மொழியப்பட்டுள்ள விதிகளின் முக்கிய அம்சங்கள் வருமாறு:
1. ஒரு வியாபாரியின் நம்பகத்தன்மையை அடையாளம் காண, பதிவு செய்யப்பட்ட வாகனங்களின் வியாபாரிகளுக்கான அங்கீகாரச் சான்றிதழ் அறிமுகம் செய்யப்பட்டுள்ளது.
2 . வியாபாரிகள் தங்கள் வசம் உள்ள மோட்டார் வாகனங்களின் பதிவுச் சான்றிதழைப் புதுப்பித்தல்/ தகுதிச் சான்றிதழைப் புதுப்பித்தல், நகல் பதிவுச் சான்றிதழ், தடையின்மைச் சான்றிதழ், உரிமையை மாற்றுதல் ஆகியவற்றுக்கு விண்ணப்பிக்க அதிகாரம் பெற்றுள்ளனர்.
3 . ஒழுங்குபடுத்தும் நடவடிக்கையின் பகுதியாக, மின்னணு வாகனப் பயணப் பதிவேட்டைப் பராமரிப்பது கட்டாயமாக்கப்பட்டுள்ளது, அதில் மேற்கொள்ளப்படும் பயணம், பயணத்தின் நோக்கம், ஓட்டுனர், நேரம், பயணதூரம் போன்ற விவரங்கள் இருக்கும்.